Convergencia de Demócratas de Navarra foru parlamentarien elkarteko foru parlamentari José Andrés Burguete Torres jaunak galdera egin du Iruñerriko AHT geltokirako udalaz gaindiko eragina duen plan sektorialari buruz. Hona hemen Herri Lan, Garraio eta Komunikazio kontseilariaren erantzuna:
1. Kalkuluen arabera, AHTaren geltoki berrirako udalaz gaindiko eragina duen plan sektorialak erasandako lurraren %35en jabeek, gutxienez, urbanizatze- eta birzatiketa-proiektuak egitea sustatuko dute, elkarte gisa antolatuta. Espero da plana 2001. urtearen lehen erdialdean izapidetu eta onartua izanen dela.
2. Obrak zenbait fase eta etapatan gauzatuko dira, eta horiek urbanizatze- eta birzatiketa-proiektuak garatu ahala programatuko dira. Lanak egiteko epea berriz, higiezinen merkatuaren bilakaeraren araberakoa izanen da.
3. Lurjabeei dagozkien hirigintza-aprobetxamenduak, plan sektorialaren esparruan sartuak, birzatiketa-proiektua onartu ondoren gauzatuko dira, hau da, 2011ren erdialdera. 

4. Nafarroako Gobernuak hitzarmen bat sinatu du Estatuko Administrazio Orokorrarekin, eta bertan 2015. urtea ezartzen da Abiadura Handiko Trenaren Nafarroako korridorea –Castejón-Iruñerria zatia– bukatzeko epe gisa. Hitzarmen horren jarraipen-batzordeak zehatz-mehatz programatuko du obren garapena.
Hori jakinarazten dut, Nafarroako Parlamentuko Erregelamenduaren Testu Bateratuko 192.1 artikuluan xedatutakoa betez.

